CELEX: 32008R0212
Language: ro
Date: 2008-03-07 00:00:00
Title: Regulamentul (CE) nr. 212/2008 al Comisiei din 7 martie 2008 de modificare a anexei I la Regulamentul (CE) nr. 138/2004 al Parlamentului European și al Consiliului privind conturile economice pentru agricultură în cadrul Comunității (Text cu relevanță pentru SEE)

8.3.2008   
            
            
               RO
            
            
               Jurnalul Oficial al Uniunii Europene
            
            
               L 65/5
            
         
      REGULAMENTUL (CE) NR. 212/2008 AL COMISIEI
   
   din 7 martie 2008
   de modificare a anexei I la Regulamentul (CE) nr. 138/2004 al Parlamentului European și al Consiliului privind conturile economice pentru agricultură în cadrul Comunității
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 138/2004 al Parlamentului European și al Consiliului din 5 decembrie 2003 privind conturile economice pentru agricultură în cadrul Comunității (1), în special articolul 2 alineatul (2),
   întrucât:
   
               (1)
            
            
               Un nomenclator statistic revizuit al activităților economice, numit NACE Revizia 2 (denumit în continuare „NACE Rev. 2”), a fost adoptat prin Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a clasificării statistice a activităților economice NACE Revizia 2 și de modificare a Regulamentului (CEE) nr. 3037/90 al Consiliului, precum și anumite regulamente CE privind domenii statistice specifice (2).
            
         
               (2)
            
            
               Măsurile necesare pentru punerea în aplicare a regulamentului respectiv trebuie adoptate pentru a permite folosirea NACE Rev. 2 în diverse domenii statistice.
            
         
               (3)
            
            
               Anexa I la Regulamentul (CE) nr. 138/2004 stabilește metodologia conturilor economice pentru agricultură în cadrul Comunității (CEA). Ca urmare a nomenclatorului statistic revizuit al activităților economice, trebuie actualizată metodologia CEA și este necesară înlocuirea anumitor referințe la NACE Rev. 1.1.
            
         
               (4)
            
            
               Prin urmare, Regulamentul (CE) nr. 138/2004 ar trebui modificat în consecință.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului permanent pentru statistică agricolă înființat prin Decizia 72/279/CEE (3),
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 138/2004 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 aprilie 2011.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 martie 2008.
      
         
            Pentru Comisie
         
         Joaquín ALMUNIA
         
         
            Membru al Comisiei
         
      
   
   
      (1)  JO L 33, 5.2.2004, p. 1. Regulament, modificat prin Regulamentul (CE) nr. 909/2006 al Comisiei (JO L 168, 21.6.2006, p. 14).
   
      (2)  JO L 393, 30.12.2006, p. 1.
   
      (3)  JO L 179, 7.8.1972, p. 1.
   
      ANEXĂ
      Anexa I la Regulamentul (CE) nr. 138/2004 se modifică după cum urmează:
      
                  1.
               
               
                  „NACE Rev. 1” se înlocuiește cu „NACE Rev. 2” în tot cuprinsul textului.
               
            
                  2.
               
               
                  „ISIC Rev. 3” se înlocuiește cu „ISIC Rev. 4” în tot cuprinsul textului.
               
            
                  3.
               
               
                  Alineatul (1).23) se înlocuiește cu următorul text:
                  
                              „1.23.
                           
                           
                              Totuși, dacă lucrările agricole pe bază de contract nu sunt executate în întregime de către unități specializate (de exemplu dacă exploatanții agricoli închiriază mașinile, dar utilizează propria lor mână de lucru), această activitate trebuie să fie înscrisă la diviziunea 77 a NACE Rev. 2 (activități de leasing și închiriere); în acest caz, sumele vărsate de exploatanții agricoli întreprinderilor care lucrează pe bază de contract trebuie înregistrate ca «alte bunuri și servicii» în rubrica «consum intermediar» (vezi punctul 2.108)”.
                           
                        
            
                  4.
               
               
                  Alineatul (1).55) se înlocuiește cu următorul text:
                  
                              „1.55.
                           
                           
                              Datorită faptului că CEA sunt complet integrate în sistemul european de conturi, la elaborarea lor se utilizează nomenclatorul general al activităților economice al Eurostat, adică NACE Rev. 2. Acesta este un nou nomenclator de activități pe patru niveluri elaborat în 2006. El constituie de fapt o revizuire a nomenclatorului general al activităților economice din Comunitățile Europene, cunoscut sub acronimul NACE și publicat pentru prima oară în 1970 de Eurostat”.
                           
                        
            
                  5.
               
               
                  Alineatul (1).57) se înlocuiește cu următorul text:
                  
                              „1.57.
                           
                           
                              NACE Rev. 2 est un nomenclator de activități care se utilizează pentru a defini domeniile de activitate în conturile naționale. El se bazează pe un sistem de codificare pe patru niveluri descris mai jos:
                              
                                          —
                                       
                                       
                                          un prim nivel care conține denumiri identificate printr-un cod alfabetic (secțiuni);
                                       
                                    
                                          —
                                       
                                       
                                          un al doilea nivel care conține denumiri identificate printr-un cod numeric de două cifre (diviziuni);
                                       
                                    
                                          —
                                       
                                       
                                          un al treilea nivel care conține denumiri identificate printr-un cod numeric de trei cifre (grupe); precum și
                                       
                                    
                                          —
                                       
                                       
                                          un al patrulea nivel care conține denumiri identificate printr-un cod numeric de patru cifre (clase).”
                                       
                                    
                        
            
                  6.
               
               
                  Alineatul (1).62) se înlocuiește cu următorul text:
                  
                              „1.62.
                           
                           
                              În scopuri de contabilitate naționale, domeniul de activitate agricol din cadrul central al conturilor naționale este definit ca grupul de unități care exercită fie în exclusivitate fie împreună cu alte activități economice secundare activități din cadrul diviziunii 01 din NACE Rev. 2 «Agricultură, creșterea animalelor, vânătoare și servicii anexe». Diviziunea 01 cuprinde (1):
                              
                                          —
                                       
                                       
                                          grupa 01.1: Creșterea culturilor nepermanente;
                                       
                                    
                                          —
                                       
                                       
                                          grupa 01.2: Creșterea culturilor permanente;
                                       
                                    
                                          —
                                       
                                       
                                          grupa 01.3: Înmulțirea plantelor;
                                       
                                    
                                          —
                                       
                                       
                                          grupa 01.4: Producția animală;
                                       
                                    
                                          —
                                       
                                       
                                          grupa 01.5: Cultivarea plantelor combinată cu creșterea animalelor;
                                       
                                    
                                          —
                                       
                                       
                                          grupa 01.6: Activități de sprijin pentru agricultură și activități de pregătire a produsului recoltei;
                                       
                                    
                                          —
                                       
                                       
                                          grupa 01.7: Vânătoarea, vânătoare cu capcane și activități de servicii conexe.
                                       
                                    
                        
            
                  7.
               
               
                  Alineatul (1).63) se înlocuiește cu următorul text:
                  
                              „1.63.
                           
                           
                              Lista activităților agricole caracteristice ale CEA corespunde cu aceste șapte grupuri de activități (01.1-01.7), dar cu următoarele diferențe:
                              
                                          —
                                       
                                       
                                          includerea producției de vin și de ulei de măsline (folosind în exclusivitate strugurii și măslinele produse de aceeași exploatație) (2),
                                       
                                    
                                          —
                                       
                                       
                                          excluderea activităților de producție a semințelor în amonte și în aval față de înmulțire, cât și a anumitor activități care, în cadrul NACE Rev. 2 sunt considerate ca fiind servicii agricole (de exemplu exploatarea sistemelor de irigație – fiind luate în considerare numai lucrările agricole executate pe bază de contract).
                                       
                                    
                        
            
                  8.
               
               
                  Alineatul (1).64) se înlocuiește cu următorul text:
                  
                              „1.64.
                           
                           
                              Trebuie incluse toate unitățile care desfășoară activități caracteristice domeniului agricol al CEA. Este vorba despre unitățile care desfășoară activități din cadrul următoarelor grupe ale NACE Rev. 2:
                              
                                          —
                                       
                                       
                                          grupele 01.1 și 01.2: Creșterea culturilor nepermanente și permanente,
                                       
                                    
                                          —
                                       
                                       
                                          producție de semințe: numai unitățile care se ocupă cu multiplicarea de semințe;
                                       
                                    
                                          —
                                       
                                       
                                          grupa 01.3: Înmulțirea plantelor,
                                       
                                    
                                          —
                                       
                                       
                                          grupa 01.4: Producția animală,
                                       
                                    
                                          —
                                       
                                       
                                          grupa 01.5: Cultivarea plantelor combinată cu creșterea animalelor,
                                       
                                    
                                          —
                                       
                                       
                                          grupa 01.6: Activități de sprijin pentru agricultură și activități de pregătire a produsului recoltei
                                       
                                    
                                          —
                                       
                                       
                                          excluzând unitățile care desfășoară activități de servicii agricole, altele decât lucrările agricole executate pe bază de contract (adică unitățile care desfășoară activități de exploatare a sistemelor de irigații sau de tratare a semințelor pentru înmulțire),
                                       
                                    
                                          —
                                       
                                       
                                          grupa 01.7: Vânătoarea, vânătoarea cu capcane și activități de servicii conexe.”
                                       
                                    
                        
            
                  9.
               
               
                  Alineatul (1).65) se elimină.
               
            
                  10.
               
               
                  Titlul de la litera (a) care figurează deasupra alineatului (1).67) se înlocuiește cu următorul titlu:
                  „(a)   Grupurile de la 01.1 la 01.3: Creșterea culturilor nepermanente și permanente, înmulțirea plantelor”
               
            
                  11.
               
               
                  Alineatul (1).67) se înlocuiește cu următorul text:
                  
                              „1.67.
                           
                           
                              Grupurile de la 01.1 la 01.3 includ o repartizare sistematică care permite clasificarea tuturor activităților de producție vegetală din agricultură în statele membre ale Uniunii Europene.”
                           
                        
            
                  12.
               
               
                  Alineatul (1).69) se elimină.
               
            
                  13.
               
               
                  Alineatul (1).71) se înlocuiește cu următorul text:
                  
                              „1.71.
                           
                           
                              În conformitate cu convenția adoptată de NACE Rev. 2 (3), atunci când produsele agricole sunt fabricate de aceeași unitate de producție, produsele prelucrate sunt clasificate de asemenea la agricultură. Ca exemplu, mustul de struguri, vinul și uleiul de măsline sunt considerate în CPA produse alimentare. NACE Rev. 2 clasifică producția de vin și de ulei de măsline în secțiunea C «fabricare» (clasele 11,02 «fabricarea vinului din struguri» și 10,41 «fabricarea de uleiuri și grăsimi»). Doar activitățile de producere a strugurilor de vin și a măslinelor fac parte din agricultură (clasa 01,21 «cultivarea strugurilor» și 01,26 «cultivarea fructelor oleaginoase»). Cu toate acestea, în temeiul convenției menționate mai sus, vinul și uleiul de măsline din struguri și măsline produse de aceeași unitate de producție, sunt clasificate la agricultură.
                           
                        
            
                  14.
               
               
                  Titlul de la litera (b) care figurează deasupra alineatului (1).76) se înlocuiește cu următorul titlu:
                  „(b)   grupa 01.4: Producția animală”
               
            
                  15.
               
               
                  Alineatul (1).77) se elimină.
               
            
                  16.
               
               
                  la alineatul (1).78), a doua teză se înlocuiește cu următorul text:
                  „Cu toate acestea, trebuie notat că gestiunea cailor de curse și a școlilor de echitație nu este o activitate caracteristică a agriculturii (este vorba despre o activitate recreativă, de divertisment și sportivă: Diviziunea 93) (vezi punctul 2.210).”
               
            
                  17.
               
               
                  Titlul de la litera (c) care figurează deasupra alineatului (1),80) se înlocuiește cu următorul titlu:
                  „(c)   grupa 01.6: Activități de sprijin pentru agricultură și activități de pregătire a produsului recoltei”
               
            
                  18.
               
               
                  Alineatul (1).80) se înlocuiește cu următorul text:
                  
                              „1.80.
                           
                           
                              Activitățile grupei 01.6 pot fi împărțite în două categorii:
                              
                                          —
                                       
                                       
                                          servicii agricole de lucrări executate pe bază de contract în etapa de producție (adică lucrări agricole executate pe bază de contract),
                                       
                                    
                                          —
                                       
                                       
                                          «alte» servicii agricole (exploatarea sistemelor de irigație, tratarea semințelor pentru înmulțire etc.).”
                                       
                                    
                        
            
                  19.
               
               
                  Alineatul (1).81) se înlocuiește cu următorul text:
                  
                              „1.81.
                           
                           
                              Activitățile de servicii agricole din cea de-a doua categorie nu sunt considerate ca fiind activități caracteristice pentru CEA (chiar dacă figurează în conturile pentru agricultură ale conturilor naționale), în măsura în care ele nu sunt activități tradiționale și caracteristice ale agriculturii.”
                           
                        
            
                  20.
               
               
                  La alineatul (1).86), a doua teză se înlocuiește cu următorul text:
                  „În schimb, atunci când, de exemplu, exploatantul agricol se mulțumește să închirieze mașini (fără personal) sau închiriază mașini doar cu o parte din personalul necesar, astfel încât activitatea propriu-zisă continuă să fie executată de el/ea însuși/însăși cu ajutorul mașinilor închiriate, activitatea aparține diviziunii 77 a NACE Rev. 2.”
               
            
                  21.
               
               
                  Alineatul (1).89) se înlocuiește cu următorul text:
                  
                              „1.89.
                           
                           
                              Creșterea animalelor de fermă contra plată (animale în pensiune) face parte din lucrările agricole executate pe bază de contract având în vedere că această activitate constituie o parte din procesul de producție a unor bunuri agricole. Totuși, această poziție nu include creșterea și întreținerea cailor de călărie privați care nu constituie o producție de bunuri, ci un adevărat serviciu în sensul SEC 95 (secțiunea R din NACE Rev. 2).”
                           
                        
            
                  22.
               
               
                  Titlul de la litera (d) care figurează deasupra alineatului (1).92) se înlocuiește cu următorul titlu:
                  „(d)   grupa 01.7: vânătoare, vânătoare cu capcane și activități de servicii conexe”
               
            
                  23.
               
               
                  Alineatul (1).92) se înlocuiește cu următorul text:
                  
                              „1.92.
                           
                           
                              Această grupă de activități cuprinde următoarele activități: (i) vânătoarea la capcană în scopuri comerciale; (ii) capturarea de animale (moarte sau vii) pentru hrană, blană sau piele, sau în scopuri de cercetare, grădini zoologice sau ca animale de companie; (iii) producția de blănuri, de piei de reptile sau păsări care provin din activitatea de vânătoare sau vânătoare cu capcane. Trebuie să notăm faptul că producția de blănuri și piei provenind din abatoare ca și vânătoarea exercitată ca activitate sportivă sau recreativă nu fac parte din activitățile caracteristice ale domeniului agricol. Creșterea vânatului în exploatații nu face parte din această clasă («vânătoarea», ci din clasa 01.49 «creșterea altor animale».”
                           
                        
            
                  24.
               
               
                  În alineatul (1).93), ecuația pentru „domeniul de activitate agricol în CEA” se înlocuiește cu următorul text:
                  
                              „domeniul de activitate agricol în CEA
                           
                           
                              
                                          =
                                       
                                       
                                          domeniul agricol în cadrul conturilor naționale
                                       
                                    
                                          –
                                       
                                       
                                          unitățile care se ocupă cu producția de semințe (pentru cercetări sau certificări)
                                       
                                    
                                          –
                                       
                                       
                                          unități de producție care furnizează servicii anexe agricole altele decât lucrările agricole executate pe bază de contract (de exemplu, exploatarea sistemelor de irigație)
                                       
                                    
                                          –
                                       
                                       
                                          unități pentru care activitatea agricolă nu reprezintă decât o activitate de recreere
                                       
                                    
                                          +
                                       
                                       
                                          activitățile agricole ale unităților a căror activitate principală este alta decât cea agricolă (conform punctului 1.18)”
                                       
                                    
                        
            
                  25.
               
               
                  La alineatul (2.055), primul paragraf se înlocuiește cu următorul text:
                  
                              „1.
                           
                           
                              Cele două activități se raportează la nivel de patru cifre diferite din NACE Rev.2 (Diviziunea 01: Agricultură, creșterea animalelor, vânătoare și servicii anexe). Aplicarea acestui criteriu exclude de exemplu valorificarea semințelor produse și utilizate în cadrul aceleiași aceeași exploatații pentru producția vegetală (în cursul aceluiași exercițiu financiar);”
                           
                        
            
                  26.
               
               
                  La alineatul (2.062), prima teză se înlocuiește cu următorul text:
                  „Produsele agricole prelucrate de către unitatea agricolă în cadrul activităților de prelucrare separabile (care dau astfel naștere unei UAE locale neagricole) și consumate de gospodăriile de agricultori se înregistrează ca autoconsum la «industria producătoare» ale subsecțiunii C din cadrul NACE Rev. 2”.
               
            
                  27.
               
               
                  Alineatul (2.063) se înlocuiește cu următorul text:
                  
                              „2.063.
                           
                           
                              Valoarea locativă imputată a locuinței sau a casei locuite de proprietar nu apare aici, ci în domeniul «locația și folosirea bunurilor imobiliare proprii sau închiriate» (clasa 68.20 din NACE Rev. 2). Închirierea locuințelor constituie o activitate neagricolă considerată întotdeauna ca fiind separabilă de activitatea agricolă.”
                           
                        
            
         (1)  A se vedea și «notele explicative»: Eurostat: NACE Rev. 2, Nomenclatorul statistic al activităților economice în Comunitatea Europeană, tema 2, seria E, Luxemburg, 2007.”
      
         (2)  Includerea acestor activități nu reprezintă de fapt o abatere de la NACE Rev. 2: a se vedea «Orientările introductive la NACE Rev. 2».”
      
         (3)  A se vedea «Orientările introductive la NACE Rev. 2: Nomenclatorul statistic al activităților economice în Comunitatea Europeană, tema 2, seria E, Luxemburg, 2007».”